Document ID: 31992R3820

KOMISSION ASETUS (ETY) N:o 3820/92,
annettu 28 päivänä joulukuuta 1992,
neuvoston asetuksessa (ETY) N:o 3813/92 säädettyjen maatalouden rahapoliittisten säännösten soveltamista koskevista siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(1) ja erityisesti sen 11 artiklan 2 kohdan,
sekä katsoo, että
neuvoston asetus (ETY) N:o 1676/85(2), sellaisena kuin se on viimeksi muutettuna asetuksella (ETY) N:o 2205/90(3), kumotaan 1 päivästä tammikuuta 1993 alkaen asetuksella (ETY) N:o 3813/92; jotta helpotettaisiin siirtymistä ennen 31 päivää joulukuuta 1992 voimassa olleista maatalouden rahapoliittisista järjestelmistä tämän ajankohdan jälkeen voimassa oleviin järjestelmiin, on aiheellista varmistaa väliaikaisesti näitä järjestelmiä varten säädettyjen säännösten keskinäinen vastaavuus, erityisesti sikäli kuin kyse on maatalouden muuntokurssin määräytymisperusteista,
yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta 5 päivänä joulukuuta 1985 annetun komission asetuksen (ETY) N:o 3540/85(4), sellaisena kuin se on viimeksi muutettuna asetuksella (ETY) N:o 1734/92(5), 26 a artiklassa säädetään, että 30 päivään kesäkuuta 1993 asti ecuina ilmaistuun bruttotukeen, samoin kuin ecuina ilmaistuun termiinitukeen, vaikuttaa valuuttojen erotusmäärä, minkä jälkeen se muunnetaan sen jäsenvaltion valuutassa ilmaistuksi lopulliseksi tueksi, jossa tuotteet korjataan, kyseisen jäsenvaltion maatalouden muuntokurssia käyttäen,
valuuttojen erotusmäärän arvo on aina nolla 1 päivästä tammikuuta 1993 sovellettavan maatalouden muuntokurssin vahvistamista koskevien yksityiskohtaisten sääntöjen ja valuuttojen erotusmäärään sovellettavan viiden pisteen neutraalin marginaalin seurauksena; ecuina vahvistettu bruttotuki on muunnettava suoraan kansalliseksi valuutaksi sen jäsenvaltion maatalouden muuntokurssilla, jossa tuotteet jalostetaan,
vuonna 1992 ennalta vahvistetut ja vuonna 1993 tunnistettuihin tuotteisiin sovellettavat tuet on mukautettava ottaen huomioon tunnistamishetkellä voimassa oleva maatalouden muuntokurssi; tällaisissa tapauksissa valuuttojen erotusmäärät on peruutettava markkinoiden vääristymien estämiseksi; ecuina ennalta vahvistettu tuki on tämän vuoksi muunnettava suoraan kansalliseksi valuutaksi sen jäsenvaltion maatalouden muuntokurssilla, jossa tuotteet jalostetaan, ja
tässä asetuksessa säädetyt toimenpiteet ovat kaikkien kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Markkinointivuosien 1992/1993 ja 1993/1994 loppuun asti asetukseen (ETY) N:o 1676/85 viittaavia säännöksiä sovelletaan asetuksen (ETY) N:o 3813/92 viittauksina soveltuvin osin lampaan- ja vuohenliha-alan tuotteisiin, kalastustuotteisiin, tomaatteihin, kurkkuihin, kesäkurpitsoihin ja munakoisoihin.
2 artikla
1 Valuuttojen erotusmääräksi 1 päivästä tammikuuta 1993 alkaen tunnistettaville herneille, härkäpavuille ja makeille lupiineille vahvistetaan nolla.
2 Poiketen asetuksen (ETY) N:o 3540/85 26 a artiklasta:
a) komissio julkaisee Euroopan yhteisöjen virallisen lehden L-sarjassa välittömästi kyseisen määrän vahvistamisen jälkeen ainoastaan sen ecuina ilmaistun bruttotuen määrän, joka myönnetään 100 kilolta tuotteita,
b) myönnettävä lopullinen tuki on sen bruttotuen määrä ecuina ilmaistuna tai tarvittaessa se termiinituki ecuina ilmaistuna, joka on muunnettu sen jäsenvaltion kansalliseksi valuutaksi, jossa tuotteet jalostetaan, kyseisessä jäsenvaltiossa tunnistamispäivänä sovellettavan maatalouden muuntokurssin avulla.
3 Jos tuki on vahvistettu ennalta vuonna 1992 ja sitä sovelletaan vuonna 1993 tunnistettuihin tuotteisiin, myönnettävän lopullisen tuen määrä on sen bruttotuen määrä, joka on vahvistettu ennalta ecuina ja muunnettu sen jäsenvaltion kansalliseksi valuutaksi, jossa tuotteet jalostetaan, kyseisessä jäsenvaltiossa tunnistamispäivänä sovellettavan maatalouden muuntokurssin avulla.
3 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 1992.

Labels: 6